ΚΑΝΟΝΙΣΜΟΣ (ΕΚ) αριθ. 447/96 ΤΟΥ ΣΥΜΒΟΥΛΙΟΥ της 11ης Μαρτίου 1996 περί ειδικών μέτρων εισαγωγής ελαιολάδου καταγωγής Τυνησίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 36,

την πρόταση της Επιτροπής,

Εκτιμώντας:

ότι με το πρόσθετο πρωτόκολλο της συμφωνίας συνεργασίας Ευρωπαϊκής Οικονομικής Κοινότητας και Δημοκρατίας της Τυνησίας έχει θεσπιστεί ειδικό καθεστώς για την εισαγωγή 46 000 τόνων ελαιολάδου καταγωγής Τυνησίας 7

ότι, με τον κανονισμό (ΕΚ) αριθ. 287/94 (2), προβλέπονται ειδικά μέτρα για την εισαγωγή ελαιολάδου καταγωγής Τυνησίας εντός ποσοστώσεως 46 000 τόνων, για την περίοδο έως τις 31 Οκτωβρίου 1995 7

ότι το άρθρο 3 του πρωτοκόλλου 1 της Ευρωμεσογειακής συμφωνίας συνδέσεως με την Τυνησία, που υπεγράφη στις 17 Ιουλίου 1995, προβλέπει ανάλογο καθεστώς για την περίοδο μεταξύ 1ης Ιανουαρίου 1996 και 31 Δεκεμβρίου 1999 7 ότι, ωστόσο, η συμφωνία αυτή θα αρχίσει να ισχύει μόνο μετά την επικύρωσή της από τα κράτη μέλη και την έγκρισή της από την Κοινότητα 7

ότι φαίνεται, επομένως, σκόπιμο να εφαρμοσθεί αυτόνομα και προσωρινά το καθεστώς το οποίο προβλέπει η συμφωνία από την 1 Νοεμβρίου 1995 μέχρι να τεθεί σε ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά την εισαγωγή μη ραφιναρισμένου ελαιολάδου, που υπάγεται στον κωδικό ΣΟ 1509 10, το οποίο έχει παραχθεί καθ' ολοκληρία στην Τυνησία και μεταφερθεί κατευθείαν από τη χώρα αυτή στην Κοινότητα, εισπράττεται δασμός 7,81 Ecu ανά 100 χιλιόγραμμα.

2. Ο δασμός της παραγράφου 1 επιβάλλεται, εντός ορίου 46 000 τόνων ελαιολάδου ανά περίοδο εμπορίας, στις εισαγωγές εκ Τυνησίας για τις οποίες οι αιτήσεις πιστοποιητικών υποβλήθηκαν σύμφωνα με τα διαλαμβανόμενα στο άρθρο 2.

3. Το ειδικό καθεστώς για την εισαγωγή ελαιολάδου καταγωγής Τυνησίας που προβλέπεται από τον παρόντα κανονισμό εφαρμόζεται έως τη θέση σε ισχύ της Ευρωμεσογειακής συμφωνίας συνδέσεως η οποία υπεγράφη με την Τυνησία στις 17 Ιουλίου 1995.

Άρθρο 2

1. Για την επιβολή του δασμού που αναφέρεται στο άρθρο 1, οι εισαγωγείς πρέπει να υποβάλουν στις αρμόδιες αρχές των κρατών μελών αίτηση πιστοποιητικού εισαγωγής συνοδευομένη από αντίγραφο συμβάσεως αγοράς που έχει συναφθεί με τον Τυνήσιο εξαγωγέα.

2. Οι αιτήσεις πιστοποιητικού εξαγωγής πρέπει να υποβάλλονται τη Δευτέρα και Τρίτη κάθε εβδομάδας. Τα κράτη μέλη ανακοινώνουν στην Επιτροπή, κάθε Τετάρτη, τα στοιχεία που περιέχονται στις υποβληθείσες αιτήσεις πιστοποιητικών.

3. Η Επιτροπή καταγράφει κάθε εβδομάδα τις ποσότητες για τις οποίες έχουν υποβληθεί αιτήσεις πιστοποιητικών εισαγωγής και εξουσιοδοτεί τα κράτη μέλη να εκδόσουν τα πιστοποιητικά μέχρι εξαντλήσεως της ποσοστώσεως. Σε περίπτωση κινδύνου εξαντλήσεως της ποσοστώσεως, τα εξουσιοδοτεί να εκδόσουν πιστοποιητικά κατ' αναλογία της διαθέσιμης ποσότητας.

Άρθρο 3

Οι λεπτομέρειες εφαρμογής του παρόντος κανονισμού, συμπεριλαμβανομένου του ρυθμού εισαγωγής ελαιολάδου καταγωγής Τυνησίας, θεσπίζονται με τη διαδικασία του άρθρου 38 του κανονισμού αριθ. 136/66/ΕΟΚ.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Μαρτίου 1996.

Για το Συμβούλιο

Ο Πρόεδρος

L. DINI

(1) ΕΕ αριθ. 172 της 30. 9. 1966, σ. 3025/66. Κανονισμός όπως τροποποιήθηκε τελευταία από την πράξη προσχώρησης του 1994 και από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).

(2) ΕΕ αριθ. L 39 της 10. 2. 1994, σ. 1.